stanford-oval/wikipedia huggingface dataset:
Hypoglykemia
Aiheuttajat

Diabeetikoilla yleisiä hypoglykemian syitä ovat insuliinin pistäminen lihakseen ja liian suuret tai huonosti ajoitetut insuliiniannokset. Muita tilaa aiheuttavia diabeteslääkkeitä ovat insuliinin tuottoa lisäävät sulfonyyliureat, kuten glibenklamidi, ja glinidit, kuten repaglinidi.
Erilaiset maksan- tai munuaisten toimintaa heikentävät tilat altistavat myös hypoglykemialle ne, jotka käyttävät diabeteslääkkeitä tai muita verensokeritasoihin vaikuttavia lääkkeitä, kuten kiniiniä. Maksa nimittäin käsittelee useat lääkkeet toimimattomiksi ja osa lääkkeistä poistuu sellaisenaan munuaisten kautta virtsaan. Siksi näiden elinten vajaatoiminta aiheuttaa lääkkeiden kertymistä kehoon näiden vaikutusta voimistaen.
Edellä mainittujen lisäksi myös monet muut tekijät voivat itsessään aiheuttaa hypoglykemian tai pahentaa tilaa muiden riskitekijöiden läsnä ollessa. Joitakin näistä pää- tai osatekijöistä ovat
nälkiintyminen – tässä tilassa keho saa liian vähän ravintoaineita, jotta se voisi ylläpitää sisäistä verensokerin tuottoa eli glukoneogeneesiä. Yksittäisenä hypoglykemian aiheuttajana nälkiintyminen on vakavaa tai pitkittynyttä, kuten se voi olla vaikkapa anoreksiassa.
syömisen aiheuttama reaktiivinen hypoglykemia – tässä tilassa keho tuottaa liikaa insuliinia reagoidessaan ruuan kohottamaan verensokeriin.
alkoholin juonti – etanoli vähentää glukoneogeneesiä maksassa ja muiden tekijöiden kanssa (mutta harvoin yksin) voi aiheuttaa hypoglykemian. Krooninen käyttö (alkoholismi) myös pienentää maksan verensokerin ylläpitoon osallistuvia glykogeenivarantoja.
liikunta – tämä lisää verensokerin kulutusta siten mahdollisesti ehdyttäen glykogeenivarannot herkillä henkilöillä, kuten diabeetikoilla. Hypoglykemia voi ilmetä myös liikunnan jälkeen, sillä liikunta saa aikaan verensokerin kulutusta lisäävän adrenergisen stressitilan, jonka vaikutus jatkuu liikunnan päätyttyäkin noin 1–2 tuntia.
hormonitoiminnan häiriöt – kilpirauhasen vajaatoiminta, aivolisäkkeen vajaatoiminta, adrenergisen järjestelmän vajaatoiminta (hypoadrenalismi), kuten Addisonin tauti.
verensokeritasoon vaikuttavat kasvaimet, kuten harvinainen insuliinin ylituottoa aiheuttava insulinooma.
synnynnäiset aineenvaihduntasairaudet, joita ovat muun muassa harvinainen synnynnäinen hyperinsulinismi (insuliinin ylituotto) ja jotkin glykogeenin pilkkomiseen tai varastointiin liittyvät entsyymipuutokset.
Hoito ja ennaltaehkäisy

Hypoglykemian ensihoitoon kuuluu verensokeritason välitön normalisointi.
Tajuissaan olevalle voi antaa 10–20 grammaa nopeasti imeytyviä hiilihydraatteja. Hyviä vaihtoehtoja ovat muun muassa 1 ruokalusikallinen hunajaa, 1–2 desilitraa tuoremehua, 8 veteen liuotettua sokeripalaa tai hedelmä. Leipäkin käy, jos muuta ei ole saatavilla.
Jos henkilö on tajuissaan, mutta ei suostu syömään, annetaan 1 milligrammaa (mg) glukagonia pistoksena lihakseen tai ihon alle vaikkapa reiteen tai olkavarteen – pistos voidaan antaa myös vaatteen läpi. Alle 25 kg:n painoiselle lapselle annetaan 0,5 mg glukagonia.
Jos potilas ei ole tajuissaan, suun kautta ei tule antaa mitään tukehtumisvaaran vuoksi. Tällöin annetaan 200 millilitraa 10 prosentin glukoosiliuosta (20 grammaa glukoosia) nopeana tiputuksena suonensisäisesti. Tämä toistetaan kunnes verensokeritaso on 4 mM. Mikäli suoniyhteyttä ei saada avattua tai paikalla ei ole ammattilaisia, jotka sen voisivat tehdä, annetaan glukagonipistos kuten edellä.
Hypoglykemian toistumisen estäminen riippuu sen syistä. Verensokerin tasapainon suuria vaihteluita pitäisi pyrkiä välttämään ja syödä normaalia terveellistä ruokaa sopivin ja tasaisin väliajoin.
Diagnosointi

Hypoglykemia voidaan todeta oireiden, potilaan sairashistorian ja verensokeriarvon (alle 3,9 mM) perusteella. Ilman verensokerimittausta tilan toteaminen pelkkien oireiden perusteella voi olla vaikeaa.
Kotimittauksessa käytetyt verensokerimittarit eivät välttämättä havaitse hypoglykemiaa tehokkaasti.
Aiheesta muualla

Terveyskirjasto.fi – Alhainen verensokeri (hypoglykemia) diabetesta sairastavalla
Mislav Blagus

| Mislav Blagus |
| --- | --- |

Henkilötiedot
Syntynyt: 10. kesäkuuta 1991 (ikä 33) Zagreb, Kroatia, Jugoslavia
Kansalaisuus:   Kroatia
Jääkiekkoilija
Pelipaikka:  keskushyökkääjä
Maila:  vasen
Pituus:  181 cm
Paino:  82 kg
Seura
Seura:  KHL Zagreb
Sarja:  Slovenska hokejska liga
Pelinumero:  9
Pelaajaura
Pääsarjaura:  2006–
Aik. seurat:  Medveščak Zagreb (EBEL)
Mislav Blagus (s. 10. kesäkuuta 1991 Zagreb, Kroatian tasavalta, Jugoslavian sosialistinen liittotasavalta) on kroatialainen jääkiekkoilija, joka pelaa Slovenian pääsarjaa kroatialaisjoukkue KHL Zagrebissa. Hän on pelipaikaltaan keskushyökkääjä.
Ura > Seuraura

Blagus on KHL Zagrebin kasvatti. Hän pelasi seurassa ensimmäiset miesten pelinsä vain 15-vuotiaana Kroatian pääsarjassa kaudella 2006–2007. Kaudeksi 2009–2010 Blagus siirtyi vuoden mittaisella sopimuksella pelaamaan Itävallan Erste Bank Eishockey Ligaa Medveščak Zagrebiin. Hänen ensimmäinen kautensa ammattilaisena toi 34 runkosarjaottelussa kolme syöttöpistettä. Kahtena seuraavana kautena Blagus pelasi molempina kausina EBEL:ssä 48 runkosarjaottelua ja teki niissä kolme tehopistettä. Kaudella 2012–2013 hän pelasi liigassa vain kolme ottelua ja Blagusin kausi eteni suurimmaksi osaksi Medveščakin A-nuorissa Itävallan A-junioriliigassa. Hän vahvisti jokaisen EBEL-kautensa päätteeksi myös seuran miesten kakkosjoukkuetta Kroatian pääsarjassa voittaen mestaruuden jokaisena vuonna.
Kaudeksi 2013–2014 Blagus palasi kasvattajaseuraansa KHL Zagrebiin pelaamaan kotimaansa pääsarjaa. Kaudeksi 2015–2016 seura siirtyi pelaamaan Slovenian pääsarjaa, jossa Blagus voitti KHL Zagrebin sisäisen piste- ja maalipörssin tehoilla 10+10=20. Kaudella 2016–2017 hän voitti joukkueen sisäisen piste-, maali- ja syöttöpörssin tehoilla 20+27=47, joilla Blagus jakoi Slovenian liigan pistepörssin viidennen sijan HK Celjen Aljaž Ogrizekin kanssa.
Ura > Maajoukkueura

Blagus edusti Kroatiaa I-divisioonan MM-kilpailuissa vuonna 2010 sekä IB-divisioonan MM-kilpailuissa vuosina 2014, 2015, 2016 ja 2017. Vuoden 2016 turnauksessa hän toimi joukkueensa varakapteenina. Vuoden 2017 Blagus jakoi kolmella osumallaan Kroatian sisäisen maalipörssin voiton Borna Rendulićin kanssa.
Blagus pelasi myös II-divisioonan MM-kilpailuissa vuonna 2011 voittaen B-lohkon hopeaa sekä IIA-divisioonan MM-kilpailuissa vuosina 2012 ja 2013. Vuoden 2012 turnaus päättyi pronssiin ja vuoden 2013 turnaus hopeaan sekä sarjanousuun IB-divisioonaan. Blagus pelasi myös Sotšin olympiakisojen 2014 ja Pyeonchangin olympiakisojen 2018 karsinnoissa, joista jälkimmäisessä turnauksessa hän jakoi Kroatian sisäisen tehotilaston voiton Ivan Puzičin ja Bruno Kegalj'n kanssa lukemalla +1.
Blagus pelasi myös alle 20-vuotiaiden I-divisioonan MM-kilpailuissa vuosina 2010 ja 2011. Hän jakoi vuoden 2011 turnauksen B-lohkon syöttöpörssin voiton Tanskan Markus Lauridsenin kanssa kuudella syötöllään. Blagus pelasi myös II-divisioonan MM-kilpailuissa vuosina 2008 ja 2009. Vuoden 2008 turnaus päättyi lohkopronssiin. Hän pelasi myös alle 18-vuotiaiden II-divisioonan MM-kilpailuissa vuosina 2006, 2007, 2008 ja 2009 voittaen kahdesta lohkopronssia vuosina 2007 ja 2008 sekä lohkokultaa vuonna 2009.
Muuta

Blagusin isoveli Sinisa on entinen jääkiekkomaalivahti.
Mismatched Couples

| Mismatched Couples> Ching fung dik sau |
| --- | --- |

Ohjaaja:  Yuen Woo-ping
Käsikirjoittaja:  Peace Group Cheng Man Wa Chui Ching Hong
Tuottaja:  Brandy Yuen
Säveltäjä:  Norman Wong Chyna Donald Ashley
Kuvaaja:  Yu Chik Lim
Pääosat:  Donnie Yen Yuen Woo-ping Wong Wan Si
Valmistustiedot
Valmistusmaa:   Hongkong
Tuotantoyhtiö:  Peace Film Production
Ensi-ilta:  3. huhtikuuta 1985
Kesto:  95 min
Alkuperäiskieli:  kantoninkiina
Tuotto:  6 617 877 HK:n dollaria
Aiheesta muualla
IMDb 
Infobox OKNimi-testi OK: 
Mismatched Couples (kiin. 情逢敵手, Ching fung dik sau) on vuonna 1985 ensi-iltansa saanut hongkongilainen romanttinen komedia. Elokuvan on ohjannut Yuen Woo-ping ja käsikirjoittanut Cheng Man Wa yhdessä Chui Ching Hongin kanssa. Pääosissa näyttelivät Donnie Yen, Yuen Woo-ping, Wong Wan Si, May Lo ja Anna Kamiyama.
Juoni

Eddie on kungfu taitaja ja tanssija, joka ystävystyy iäkkään oopperamestarin Minin kanssa. Mini kuitenkin ihastuu Eddien vanhempaan siskoon Yingiin. Tilanteet muuttuvat vielä monimutkaisemmaksi, kun Eddien serkku Stella ihastuu tanssimestariksi pyrkivään serkkuunsa. Eddie puolestaan on kiinnostunut Annasta.
Rooleissa

| 0 | 1 | 2 |
| --- | --- | --- |
|  Donnie Yen  | … |  Eddie   |
|  Yuen Woo-ping  | … |  Mini   |
|  Wong Wan Si  | … |  Ying   |
|  May Lo  | … |  Stella   |
|  Anna Kamiyama  | … |  Anna   |
|  Dick Wei  | … |  tappelijamestari   |
|  Mandy Chan  | … |  värikäs punkkari   |
|  Kenny Perez  | … |  Kenny   |
|  Ken Boyle  | … |  turisti   |
|  Shirley Tan  | … |  Lynn   |
Aiheesta muualla

Hong Kong Cinemagic (Arkistoitu – Internet Archive) (englanniksi)
Mike Sullivan

Mike Sullivan
Mike Sullivan (s. 27. helmikuuta 1968 Marshfield, Massachusetts) on yhdysvaltalainen jääkiekkovalmentaja ja entinen ammattilaisjääkiekkoilija. Hän toimii tällä hetkellä NHL-joukkue Pittsburgh Penguinsin päävalmentajana.
Hänet nimettiin 12. joulukuuta 2015 Mike Johnstonin seuraajaksi. Aiemmin hän on toiminut myös Boston Bruinsin päävelmantajana. John Tortorellan apuvalmentajana Sullivan on toiminut Tampa Bay Lightningin, New York Rangersin ja Vancouver Canucksin organisaatioissa. Yhdysvaltain jääkiekkomaajoukkueessa Sullivan toimi päävalmentajana Venäjän MM-kilpailuissa 2007 ja apuvalmentajana Torinon talviolympialaisissa 2006.
Pelaajana Sullivan varattiin 1987 NHL:n varaustilaisuudessa 6. kierroksella New York Rangersin toimesta. Rangers ei kuitenkaan koskaan tehnyt sopimusta Sullivanin kanssa. Sen sijaan hän teki sopimuksen San Jose Sharksin kanssa elokuussa 1991. Sharksin lisäksi hän pelasi kolmessa muussakin organisaatiossa. Sullivan pelasi urallaan 709 ottelua, joissa teki 136 pistettä.
Merkitty (Yön talo 1)

| Merkitty> Marked |
| --- | --- |
 Kirjan kansi.
Alkuperäisteos
Kirjailija:  P. C. Cast & Kristin Cast
Kieli:  englanti
Genre:  fantasia, nuortenkirjallisuus
Julkaistu:  2007
Suomennos
Suomentaja:  Annika Eräpuro
Kustantaja:  Otava
Julkaistu:  2010
Sivumäärä:  333
ISBN:  978-951-1-24192-8
Sarja: Yön talo
Seuraava:  Petetty
Löydä lisää kirjojaKirjallisuuden teemasivulta
Merkitty (engl. Marked) on yhdysvaltalaisen P. C. Castin romaani. Teos on julkaistu suomeksi Annika Eräpuron kääntämänä, Otavan kustantamana 2010.
Tietoa kirjasta

Kirjan päähenkilö on Zoey Redbird, joka tulee merkityksi, eli hänen otsaansa ilmestyy sinertävä puolikuun merkki, joka tarkoittaa sitä, että hänestä on tulossa vampyyri ja hänen on muutettava vampyyrien sisäoppilaitokseen. Siellä hän vaihtaa mm. sukunimensä ja aloittaa kuin puhtaalta pöydältä.
Zoeyn mummo on hyvänä tukena kaiken keskellä, vaikka vanhemmat eivät ole. Zoeyn äiti ei ota asiaa hyvin vastaan, vaan on kutsumassa manaajat ennen kuin Zoey kerkeää karata. Hän menee mummonsa luokse josta matkaa sisäoppilaitokseen (yön taloon).
Muutoksesta selviävät muuttuvat aikuisiksi vampyyreiksi, jolloin heidän otsassaan olevat merkkinsä täyttyy, ja kasvoihin tulee hieman outoja tatuointeja.
Zoey ei ole kuitenkaan ihan tavallinen tulokas, sillä hänet on merkinnyt jumalatar, josta kertoo otsan kuunsirppitatuoinnin täysin sinertävänä hohtava väri, kun muilla väriä ei ole näkyvissä.
Aiheesta muualla

Vesa Sisättö: Ihquja vampyyreja! Helsingin sanomat 23.5.2010.
Yön talo -kirjasarjan viralliset kotisivut (Arkistoitu – Internet Archive)
P. C. Castin kotisivut
Merkittävät erot

| Merkittävät erot Behm |
| --- | --- | --- |

Studioalbumin tiedot
 Julkaistu: 22. syyskuuta 2023
 Formaatti: CD, LP, digitaalinen
 Tuottaja(t): Behm Kashwell
 Tyylilaji: pop
 Levy-yhtiö: Warner Music Finland
Listasijoitukset
  Suomen virallinen lista: 1.
Behmin muut julkaisut
| Draaman kaari viehättää 2020 | Merkittävät erot 2023 |   |
Singlet albumilta Merkittävät erot
 ”Ethän tarkoittanut sitä” Julkaistu: 11. helmikuuta 2022  ”Sata vuotta” Julkaistu: 13. tammikuuta 2023  ”Viimeinen tanssi” Julkaistu: 26. toukokuuta 2023
Merkittävät erot on suomalaisen laulaja-lauluntekijä Behmin 22. syyskuuta 2023 julkaistu toinen studioalbumi.
Albumilta on julkaistu kolme singleä, joista viimeisin ”Viimeinen tanssi” julkaistiin toukokuussa 2023. Kappaleella Behm duetoi Olavi Uusivirran kanssa.
Behm on kertonut albumin käsittelevän muun muassa kuolemaa, egon ääripäitä, epäonnistumista, naiseen kohdistuvia sosiaalisia paineita sekä ihmissuhdekriisejä.
Kappaleet

Kaikki kappaleet säv. ja san. Behm.
Sinä lähdet, minä jään – 4.44
Viimeinen tanssi – 3.42 (mukana Olavi Uusivirta)
Tylsät ihmiset – 3.19
Syntymäpäivä (Vielä KRRAN jee) – 3.06
Sata vuotta – 3.32
Punaisia neilikoita – 1.32 (instrumentaali)
Egokatastrofi – 2.36
Polvet edellä puimuriin – 3.17
Ethän tarkoittanut sitä – 3.20
Auringon suutelema – 4.18
Arvostelut

Helsingin Sanomat:
Soundi:
Mike Thackwell

| Mike Thackwell |
| --- | --- |

Henkilötiedot
Kansalaisuus:   Uusi-Seelanti
Formula 1 -ura
Aktiivivuodet:  1980, 1984
Talli(t):  Arrows, Tyrrell, RAM
Kilpailuja:  5 (2 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Hollannin Grand Prix 1980
Viimeinen kilpailu:  Saksan Grand Prix 1984
Mike Thackwell (s. 30. maaliskuuta 1961 Auckland, Uusi-Seelanti) on entinen uusiseelantilainen Formula 1 -kuljettaja. Hän osallistui urallaan viiteen osakilpailuun, mutta selviytyi karsinnoista lähtöruudukkoon vain kaksi kertaa ollen aika-ajossa parhaimmillaan 24:s. Ruutulipulle saakka hän ei koskaan päässyt eikä näin ollen saavuttanut yhtään MM-pistettä.
Thackwell oli aikanaan nuorin F1-kilpailuun osallistunut kuljettaja lähdettyään ensimmäiseen kilpailuunsa 19 vuoden ja 182 päivän ikäisenä. Hän ei kuitenkaan tehnyt koskaan todellista läpimurtoa F1:siin ja muita saavutuksia ei tullut. Ennätys rikottiin kauden 2009 Unkarin GP:ssä, jossa Toro Rosso-tallin kuljettaja Jaime Alguersuarista tuli kaikkien aikojen nuorin kuljettaja.
Thackwell sai kunnian voittaa viimeisen Euroopan Formula 2 -sarjan mestaruuden vuonna 1984, kun se korvattiin International Formula 3000 -sarjalla vuodesta 1985 eteenpäin.
Ralt RH6-84, jolla Thackwell voitti Formula 2 -sarjan mestaruuden vuonna 1984.
Michael Shanks

| Michael Shanks |
| --- | --- |
 Shanks Comic-Conissa 2009
Henkilötiedot
Koko nimi:  Michael Garrett Shanks
Syntynyt: 15. joulukuuta 1970 (ikä 53)  Vancouver
Ammatti:  näyttelijä
Näyttelijä
Merkittävät roolit:  Daniel Jackson (Tähtiportti)
Aiheesta muualla
www.michaelshanks-online.com
IMDb
Elonet
Michael Garrett Shanks (s. 15. joulukuuta 1970 Vancouver) on kanadalainen näyttelijä. Hänet tunnetaan parhaiten roolistaan tohtori Daniel Jacksonina tieteissarjassa Tähtiportti.
Valmistuttuaan kanadalaisesta Brittiläisen Kolumbian yliopistosta Shanks näytteli teatteriproduktioissa ja vieraili satunnaisesti televisiosarjoissa ennen kuin sai roolin Tähtiportti-sarjassa vuonna 1997. Hän näytteli vakituisesti sarjassa kaudet 1–5 ja liittyi yhden kauden tauon jälkeen uudelleen mukaan seitsemännellä kaudella vuonna 2003. Hän esitti tohtori Jacksonia sarjan kymmenenteen eli viimeiseen tuotantokauteen asti. Hän on myös näytellyt kahdessa Tähtiportti-elokuvassa: Stargate: The Ark of Truth ja Stargate Continuum.
Shanks on ollut naimisissa näyttelijä Lexa Doigin kanssa vuodesta 2003 lähtien, ja parilla on lapset Mia ja Samuel. Alexandra L. Doig (Lexa Doig) näytteli Tähtiportti-sarjassa Carolyn Lamia tähtiportti-projektin ylilääkäriä sarjan kahdella viimeisellä tuotantokaudella. Shanksilla on myös kolmas lapsi Tatiana edellisestä suhteestaan näyttelijä Vaitiare Banderaan, joka esitti Tähtiportti-sarjassa Daniel Jacksonin vaimoa Sha'rea.
Shanksin paras ystävä on Christopher Judge, joka myös näytteli Tähtiportissa.
Aiheesta muualla

Michael Shanks Internet Movie Databasessa. (englanniksi)
Metyylilaktaatti

| Metyylilaktaatti |
| --- | --- |


Tunnisteet
IUPAC-nimi:  Metyyli-2-hydroksipropanoaatti
CAS-numero:  547-64-8
PubChem CID:  11040
SMILES:  CC(C(=O)OC)O
Ominaisuudet
Molekyylikaava:  C4H8O3
Moolimassa:  104,104 g/mol
Sulamispiste:  -66 °C
Kiehumispiste:  144,8 °C
Tiheys:  1,085 g/cm3
Liukoisuus veteen:  Liukenee veteen
Metyylilaktaatti (C4H8O3) on estereihin kuuluva orgaaninen yhdiste. Yhdistettä voidaan käyttää liuottimena ja muiden yhdisteiden valmistukseen.
Ominaisuudet, valmistus ja käyttö

Huoneenlämpötilassa metyylilaktaatti on väritöntä nestettä. Yhdiste liukenee erittäin hyvin veteen, mutta myös hydrolysoituu veden vaikutuksesta. Aine liukenee lisäksi orgaanisiin liuottimiin, kuten etanoliin ja dietyylieetteriin.
Metyylilaktaattia valmistetaan metanolin ja maitohapon tai polylaktidin välisellä esteröintireaktiolla. Reaktiota katalysoivat hapot ja reaktiota käytetään myös maitohapon puhdistamiseen.
Metyylilaktaattia käytetään nitroselluloosan, selluloosaestereiden ja lakkojen liuottimena. Yhdisteestä valmistetaan muita laktaattiestereitä ja metyyliakrylaattia.
Mongoose

Mongoose voi tarkoittaa seuraavia:
Operaatio Mongoose, John F. Kennedyn vuonna 1961 alkuunpanema CIA:n operaatio
Mongoose Publishing, brittiläinen roolipelikustantamo
Mina Mongoose, The Hedgehog -sarjakuvien hahmo
Mr. Silla & Mongoose, islantilainen yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mongoose”, voi hakea sivunnimihaulla, laajalla sivunnimihaulla tai tekstihaulla.
Mongon kieli

| Mongo |
| --- | --- |
Oma nimi:  Lomongo
Tiedot
Alue:   Kongon demokraattinen tasavalta
Puhujia:  400,000 (1995)
Kirjaimisto:  latinalainen
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  atlantinkongolaiset kielet voltankongolaiset kielet benuenkongolaiset kielet bantukielet
Kielikoodit
ISO 639-2:  lol
ISO 639-3:  lol
 Ohje 
Mongo on Kongon demokraattisessa tasavallassa puhuttu bantukieli. Sitä puhui vuonna 1991 äidinkielenään 400,000 ihmistä.
Minä Aku Ankka

Minä Aku Ankka on vuonna 1972 julkaistu 280-sivuinen Aku Ankka -jättikirja.
Aku Ankan jättikirjat saivat arvostelijoilta kielteisen vastaanoton, koska kirjojen sivutaitto ja väritys olivat epäonnistuneita.
Sarjakuvatarinat

Jäämaan aarre – Frozen Gold (s. 21)
Nelikulmaiset munat – Lost in the Andes (s. 35)
Zombi – Voodoo Hoodoo (s. 49)
Tiikerinsyöttinä – Maharajah Donald (s. 65)
Grönlannissa – Luck of the North (s. 81)
Etsii yksisarvista – Trail of the Unicorn (s. 97)
Toteemien maassa – Land of the Totem Poles (s. 111)
Joulupukkina – A Letter to Santa (s. 125)
Taikatiimalasi – The Magic Hourglass (s. 139)
Atomivakoilijat – Dangerous Disguise (s. 155)
Pelastaa Tyhjälän joulun – A Christmas for Shacktown (s. 171)
Ovela Roope-setä – Only a Poor Old Man (s. 189)
Kultainen kypärä – The Golden Helmet (s. 207)
Punainen postimerkki – The Gilded Man (s. 225)
Sunien seitsemän kaupunkia – The Seven Cities of Cibola (s. 243)
Kultainen talja – The Golden Fleecing (s. 259)
Mitä muut ajattelevat sinusta?

| Mitä muut ajattelevat sinusta? Tuvalu |
| --- | --- | --- |

EP-levyn tiedot
 Äänitetty : Ruovedellä helmikuussa 2004
 Julkaistu: 2004
 Formaatti: CD
 Tuottaja(t): Tuvalu
 Tyylilaji: progressiivinen rock
 Kesto: 19.37
 Levy-yhtiö: Merceedees Tuotanto
muut julkaisut
|   | Mitä muut ajattelevat sinusta? 2004 | Pimeä saartaa meitä! 2006 |
Mitä muut ajattelevat sinusta? on Tuvalun vuonna 2004 julkaistu debyytti-EP.
Kappaleet

Suuret tunteet – 4.41
Myöhäistä katua – 4.28
Kuolemankello – 4.17
Säätyttö – 6.10
Albumin kappaleet on säveltänyt Antti Harmainen, sanoittanut Annina Antinranta ja sovittanut Tuvalu. Albumin on tuottanut Tuvalu.
Aiheesta muualla

Koivistoinen, Kari: Mitä muut ajattelevat sinusta? Desibeli.net 18.11.2004.
Mitä mä tein?

| ”Mitä mä tein?” Nukkekoti |
| --- | --- | --- |

Singlen tiedot
 Albumilta: Puistossa
 Äänitetty : 1998–1999 Old Bang Studio
 Julkaistu: 1999
 Formaatti: CDS
 Tyylilaji: punk rock
 Kesto: 03.28
 Levy-yhtiö: Kråklund
Nukkekodin muut singlet
| ”Erica” 1997 | ”Mitä mä tein?” 1999 | ”Älä sano” 2000 |
Mitä mä tein? on punk rock -yhtye Nukkekodin single, joka julkaistiin vuonna 1999 levymerkillä Kråklund Records. Albumi julkaistiin myös yhtyeen toisella studioalbumilla Puistossa.
Kappaleet

Mitä mä tein? – 3.28
Lauantai-illan huumaa – 2.41
Kokoonpano

Severi – laulu, kitara
Haba – kitara
Kaide – basso, laulu
Joni – rummut, laulu
+
Arska Laurila – äänittäjä
Mekrijärvi (järvi)

| Mekrijärvi |
| --- | --- |
Valtiot:  Suomi 
Paikkakunta:  Ilomantsi 
Koordinaatit:  62°45′43″N, 30°57′34″E
Vesistöalue ja valuma-alueen tietoja
Laskujoki:  Koitajoki 
Järvinumero:  04.921.1.001
Mittaustietoja
Pinnankorkeus:  144,4 m  
Rantaviiva:  31,804 km  
Pinta-ala:  8,22079 km²  
Tilavuus:  0,01514812 km³  
Keskisyvyys:  1,84 m  
Suurin syvyys:  2,7 m  
Valuma-alue:  4 183 km² 
Saaria:  31 
 fiMekrijärvi 
Mekrijärvi  on Pohjois-Karjalassa Ilomantsissa sijaitseva järvi.
Maantietoa

Järven pinta-ala on 820 hehtaaria eli 8,2 neliökilometriä. Se on 6,3 kilometriä pitkä ja 2,5 kilometriä leveä. Järvi on muodostunut sen itärantoja seuraavan harjujakson reunalle. Harjujakso alkaa etelässä Putkelansärkän nimisenä ja jatkuu pohjoisempana Sikoahonsärkkänä, Suurisyrjänä ja Kirviinsärkkänä, joka laajenee Mekrijärven jälkeen Kaariskankaaksi ja Salmisuoksi. Koitajoki virtaa tämän harjujakson takana ja kiertää sitten Mekrijärven koillispäähän. Järven lounaisrannat muodostavat Ryökkylän niemestä ja vastarannalla olevasta Korvinsuosta. Niiden välistä virtaa Röykkylänsalmi, joka yhdistää Kätkäjärven Mekrijärveen.
Järvessä on laskettu olevan 31 saarta. Niiden yhteispinta-ala on 7 hehtaaria, mikä on noin 0,9 % järven kokonaispinta-alasta. Saarista kaksi on yli hehtaarin suuruisia, 14 yli aarin ja loput 15 ovat alle aarin kokoisia. Karttaan nimettyjä saaria ovat esimerkiksi kaakosta myötäpäivään lukien Runtisaari, Pyllynsaari, Mannunsaari, Vastassaari, Hilpansaari, Tervasniemi, Pahkasaaret, Vihtasaaret, Rasvasaari ja Aununsaari.
Järvi on luodattu ja siitä on julkaistu syvyyskartat. Sen tilavuus on 15 miljoonaa kuutiometriä eli 0,015 kuutiokilometriä. Järven keskisyvyys on 1,8 metriä ja suurin syvyys on 2,7 metriä. Järvi on melko tasapohjainen, joten syvimmän kohdan tarkka sijaintia ei ole merkitty karttoihin.
Järven rantaviivan pituus on 32 kilometriä, josta saarten rantaviivan yhteispituus on 5 kilometriä. Järven rannat ovat soistunutta metsämaata, jota peltotilkut katkaisevat Mekrijärvellä ja Ryökkylässä. Järven kaakkoisrantaa seuraa seututie 522, josta haarautuu Mekrijärvelle johtava yhdystie 15771. Mekrijärvellä ja Ryökkylässä asutus on kylämäistä, mutta muualla se on haja-asutusta, jonka viereen on rannoille rakennettu vapaa-ajan asutusta. Niille johtaa tiet edellä mainituilta teiltä ja niiden lisäksi etelästä Ala-Koitaan tulevalta tieltä.
Luontoarvoja

Järven länsirantaan ulottuu Korvinsuo-Parilamminsuon alue (FI0700022), joka kuuluu Natura 2000 -ohjelman luonnonsuojelualueisiin.